*Par**izsoles “Par līguma par reklāmas nesēju*

*nomu slēgšanas tiesību piešķiršanu” nolikumu*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – IZNOMĀTĀJS) no iespējamā pretendenta ir saņēmusi jautājumus par izsoles “Par līguma par reklāmas nesēju nomu slēgšanas tiesību piešķiršanu” nolikumā (turpmāk – Izsoles nolikums) iekļautajām prasībām.

*Jautājums: Nolikuma Pielikums Nr.2 Tehniskā specifikācija 2.8. Nomnieks tiek iepazīstināts ar Transportlīdzekļu ražotāju prasībām reklāmas izvietošanai un noņemšanai, kuras Nomniekam ir jāievēro, veicot reklāmas izvietošanu. Lūdzu papildināt nolikumu ar Transportlīdzekļu ražotāju prasībām reklāmas izvietošanai, jo, pie transportlīdzekļu uzskaites, Škoda TR18.75H2 – kopējais reklāmas laukums 63.25 m2\* ir atsauce, ka \* Reklāmas izvietošanas darbi jāparedz ārpus telpām. Pretendentam ir zināmas uzlīmju materiālu ražotāja prasības (skat.pielikumā), kas nosaka, ka kvalitatīvi noformēšanas darbi ir veicami pie temperatūras, kas nav zemāka par +100 C. Vai ziemas apstākļos šie transporta līdzekļi būs pieejami reklāmas noformēšanai? Kāds ir ražotāja skaidrojums?*

Atbilde: Informējam, ka drošības apsvērumu dēļ trolejbusu Škoda TR18.75H2 reklāmas izvietošanas darbi jāparedz ārpus telpām. Pretendentam trolejbusi Škoda TR18.75H2 reklāmas izvietošanas būs pieejami arī ziemas apstākļos un par uzlīmju materiāla ražotāja prasību ievērošanu ir atbildīgs pats pretendents.